El Pla d'humanització de places i carrers aborda una nova actuació al carrer Juan de Juanes
03 gener 2024

## El Pla d'humanització de places i carrers aborda una nova actuació al carrer Juan de Juanes03 gener 2024Última actualització: 03 gener 2024

![](../gestion/img/8773979e6126ba2e81cc65dc35b5e755d09cd698a668e3a295e79ca7931a06de.jpg)  
  

Dins del Pla d'humanització de places i carrers, l'Ajuntament de Gandia iniciarà el proper dilluns 8 de gener les obres previstes al carrer Juan de Juanes al tram comprés entre els carrers Abad Sola i Primer de Mayo.

El pressupost de la intervenció és de 130.526,55 € i el termini d'execució serà d'aproximadament quatre mesos.

L'actuació té com a objectiu la reurbanització del vial de manera que s'amplie la plataforma de vianants a més d'instal·lar noves canalitzacions d'enllumenat que substituiran les que hi ha ara i que estan deteriorades.

També es contempla la plantació de nou arbrat i de reg per degoteig a més de la instal·lació de nous bancs, papereres i bol·lards per evitar la invasió de les àrees de vianants pels vehicles.

En definitiva, el Pla de Pla d'humanització de places i carrers avança en una nova zona de la ciutat per tal de convertir els carrers en espais públics més segurs per a tothom i amb més presència d'arbrat per ajudar a mitigar els efectes provocats pel canvi climàtic.